Liikenne- ja viestintäministeriö
kirjaamo@lvm.fi

LVM/145/03/2018

# Lausunto luonnoksesta valtioneuvoston asetukseksi ajoneuvojen käytöstä tiellä annetun valtioneuvoston asetuksen muuttamisesta

Koneyrittäjät toteavat lausuntonaan luonnoksesta valtioneuvoston asetukseksi ajoneuvojen käytöstä tiellä annetun valtioneuvoston asetuksen muuttamisesta seuraavan.

Asetusmuutoksiin tulee sisällyttää myös asetuksen 27 § 1 momentti ja muuttaa se kuulumaan

##### *27 §*

##### *Massoja ja mittoja koskevien säännösten soveltaminen muihin ajoneuvoihin*

*1. Muiden kuin 20–23, 23 a, 24 ja 25 §:ssä tarkoitettujen ajoneuvojen ja ajoneuvoyhdistelmien massoihin ja päämittoihin sovelletaan 27 a ja 28–30 §:ssä säädetyin poikkeuksin, mitä 19 a, 20–23, 23 a, 24, 25 ja 27 a §:ssä säädetään rakenteeltaan mahdollisimman samankaltaisesta ajoneuvosta. Moottoripyörän, mopon, kolmipyörän, nelipyörän ja kevyen nelipyörän päämitoista säädetään kuitenkin 27 a §:ssä. Traktorin ja perävaunun yhdistelmään ei kuitenkaan sovelleta 24 §:n 3 momentin a ja c ja d kohtaa.*

Ilman muutosta traktorin ja keskiakseliperävaunun enimmäispituudeksi rajautuisi 16,5 metriä. Kun traktoreissa tulisi voida käyttää 15,65 metrin kuormatilan omaavia perävaunuja, myös traktorin ja keskiakseliperävaunun enimmäispituudeksi tulisi sallia 20,75 metriä.

Tämä on erityisesti tarpeen hakkeen kuljetuksessa, jonka haketus on tapahtunut olosuhteissa, joissa kuljetuksen alkumatkalle kuorma-autokalusto on soveltumaton. Tällöin vältytään välivarastoinnilta tai uudelleen lastauksesta ja sen vaatimasta kuormanpurusta. Kun tavoitellaan joustavia biotalouden kuljetuksia tämä mahdollistaisi saman kuorma-autoissakin käytettävän perävaunukaluston käytön laajasti paitsi maataloudessa myös muussa biotalouden urakoinnissa.

Kunnioittavasti

Koneyrittäjien liitto

Matti Peltola

toimitusjohtaja